Eretikas (filmas)

Eretikas () – 2024 m. amerikiečių siaubo trileris, kurį režisavo Scott Beck ir Bryan Woods. Filme Sophie Thatcher ir Chloe East vaidina dvi mormonų misionieres, kurios bando atversti į savo religiją atsiskyrėlį vyrą (Hugh Grant), tačiau supranta, kad jis joms pavojingesnis, nei atrodo.

Filmo premjera įvyko 2024 m. rugsėjo 8 d. Tarptautiniame Toronto kino festivalyje. Lietuvos kino teatruose pasirodė 2024 m. lapkričio 22 d. Sulaukė teigiamų kritikų atsiliepimų ir visame pasaulyje uždirbo 51,9 mln. dolerių.

 Vaidmenys 

 Aktorius – veikėjas

 Hugh Grant – Mr. Reed
 Sophie Thatcher – Sister Barnes
 Chloe East –  Sister Paxton
 Topher Grace – Elder Kennedy

 Filmo gamyba 
2023 m. birželį buvo pranešta, kad Scott Beck ir Bryan Woods režisuos filmą, kurį platins „A24“. Taip pat pranešta, kad pagrindinius vaidmenis atliks Hugh Grant ir Chloe East, o Sophie Thatcher prisijungė vėliau. Beck ir Woods teigė, kad juos įkvėpė filmai „Kontaktas“ ir „Paveldėti vėją“. Rašyti filmą paskatino Woods tėvo mirtis nuo stemplės vėžio ir dėl to iškilę klausimai apie tai, kas vyksta po mirties. Siekdami užtikrinti, kad misionierės būtų kuo tikresnės ir autentiškesnės, o ne klišės, filmo kūrėjai, rašydami ir kurdami filmą, konsultavosi su įvairiais mormonais, taip pat su Thatcher ir East, kurios pačios yra buvusios mormonės.

Pagrindiniai filmavimo darbai vyko Vankuveryje, Kanadoje 2023 m. spalio–lapkričio mėn.

 Atsiliepimai 
Recenzijų suvestinėje „Rotten Tomatoes“ 91 % iš 266 kritikų atsiliepimų yra teigiami, o vidutinis įvertinimas – 7,3/10. „Metacritic“, kuri naudoja svertinį vidurkį, remdamasi 49 kritikais, filmui skyrė 71 balą iš 100 galimų, o tai reiškia, kad vertinimai yra „iš esmės palankūs“.

Kritikai ypač gyrė H. Grant, S. Thatcher ir Chloe East vaidybą. Jų pasirodymai nominuoti įvairiems apdovanojimams, įskaitant „Auksinius gaublius“ ir Kritikų pasirinkimo apdovanojimus.

 Nuorodos 



 Išnašos 

Kategorija:2024 filmai
Kategorija:JAV filmai
Kategorija:Trileriai
Kategorija:Siaubo filmai